નવી દિલ્હીઃ 500 અને 100ની નોટો પર બેન લગાવ્યા બાદ કરન્ટ એકાઉન્ટમાંથી પૈસા ઉપાડવામાં કેન્દ્ર સરકારે થોડી રાહત આપી છે. હવે ચાલુ ખાતેદાર એક સપ્તાહમાં 50 હજાર રૂપિયા સુધી નિકાળી શકશે. હજી સુધી બેંકો આ નિર્ણય સાથે એટલી સ્પષ્ટ નથી, પરંતુ કેન્દ્ર સરકારે નિર્દેશ કર્યો છે કે કરન્ટ એકાઉન્ટ હોલ્ડર 50 હજાર રૂપિયા એક સપ્તાહમાં નિકાળી શકશે. જો કે તેના માટે ખાતુ ઓછામાં ઓછુ ત્રણ મહિના જૂનુ હોવું જોઇએ. સાથે જ તેમાં કેશ ટ્રાન્ઝેક્શન પણ થતું હોવું જોઇએ. જેનો આદેશ પત્ર જાહેર કરવામાં આવ્યો છે. આદેશ પત્ર પ્રમાણે કરન્ટ એકાઉન્ટ ધારકને 2 હજાર રૂપિયાની નવી નોટો આપવામાં આવશે. જો કે સેવિંગ એકાઉન્ટમાંથી હોલ્ડર એક સપ્તાહમાં 24 હજાર રૂપિયા જ ઉપાડી શકશે.